ชินวรณ์ บุณยเกียรติ

ชินวรณ์ บุณยเกียรติ อดีตรองหัวหน้าตามภารกิจ พรรคประชาธิปัตย์ อดีตรัฐมนตรีว่าการกระทรวงศึกษาธิการ ในรัฐบาลของนายอภิสิทธิ์ เวชชาชีวะ อดีตประธานคณะกรรมการประสานงานพรรคร่วมรัฐบาลของนายอภิสิทธิ์ เวชชาชีวะ เหรัญญิกพรรคประชาธิปัตย์ และสมาชิกสภาผู้แทนราษฎรจังหวัดนครศรีธรรมราช 9 สมัย มีผลงานทั้งด้านการเมือง และนิติบัญญัติมากมาย

ประวัติ 
นายชินวรณ์ เกิดวันที่ 18 ธันวาคม พ.ศ. 2499 สำเร็จการศึกษาระดับปริญญาตรี สาขารัฐศาสตร์การปกครอง จากมหาวิทยาลัยรามคำแหง ปี พ.ศ. 2525 และระดับปริญญาโท สาขาบริหารการศึกษา จากมหาวิทยาลัยทักษิณ

การทำงาน 
นายชินวรณ์ เข้าสู่การเมืองโดยการเป็นสมาชิกสภาผู้แทนราษฎรจังหวัดนครศรีธรรมราช 9 สมัย (พ.ศ. 2535/1, 2535/2, 2538, 2539, 2544, 2548, 2550, 2554 และ 2562) ได้รับแต่งตั้งให้ดำรงตำหน่งสำคัญในการเมืองหลายตำแหน่ง อาทิ เลขานุการคณะกรรมาธิการกิจการเยาวชน สตรีและผู้สูงอายุ  เลขานุการรัฐมนตรีว่าการกระทรวงการต่างประเทศ เลขานุการรัฐมนตรีว่าการกระทรวงศึกษาธิการ เลขานุการรัฐมนตรีช่วยว่าการกระทรวงเกษตรและสหกรณ์  โฆษกคณะกรรมาธิการวิสามัญพิจารณาร่างพระราชบัญญัติงบประมาณรายจ่าย ประจำปีงบประมาณ 2538, 2546 และ 2547 รองประธานคณะกรรมาธิการการติดตามการบริหารงบประมาณปี พ.ศ. 2539, 2544-2547 

เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ นายชินวรณ์ บุณยเกียรติ ได้รับเลือกให้ดำรงตำแหน่ง นายทะเบียนพรรคประชาธิปัตย์ ต่อมาในปี พ.ศ. 2554 ได้รับเลือกให้ดำรงตำแหน่งเหรัญญิกพรรค

ผลงานทางด้านการเมือง 

ในการทำงานด้านการเมือง นายชินวรณ์ ได้ทำหน้าที่ต่างๆ เช่น
 เป็นเลขานุการรัฐมนตรี 3 กระทรวง
 กระทรวงต่างประเทศ (ดร.สุรินทร์ พิศสุวรรณ)
 กระทรวงศึกษาธิการ (นายอาคม เอ่งฉ้วน)
 กระทรวงเกษตรและสหกรณ์ (นายอาคม เอ่งฉ้วน)
 เป็นผู้เสนอกระทู้ปากเปล่าคนแรกของเรื่อง การให้เงินแก่สมาชิกสภาผู้แทนราษฎร จำนวน 10 ล้านของ นายสุขวิช รังสิตพล
 เป็นผู้อภิปรายไม่ไว้วางใจรัฐมนตรีในรัฐบาล พ.ต.ท.ทักษิณ ชินวัตร 2 กระทรวง
 อภิปรายไม่ไว้วางใจรัฐมนตรีประจำสำนักนายกรัฐมนตรี (นายสมศักดิ์ เทพสุทิน)
 อภิปรายไม่ไว้วางใจรัฐมนตรีว่าการกระทรวงศึกษาธิการ (นายปองพล อดิเรกสาร)
 อภิปรายไม่ไว้วางใจและยื่นถอดถอนรัฐมนตรีว่าการกระทรวงศึกษาธิการ (นายอดิศัย โพธารามิก)

วิกฤตการณ์การเมืองไทย พ.ศ. 2556–2557 
ในวิกฤตการณ์การเมืองไทย พ.ศ. 2556–2557 นายชินวรณ์ได้เข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) ถือเป็นแนวร่วมคนสำคัญคนหนึ่ง โดยเป็นผู้รับผิดชอบเวทีชุมนุมที่สวนลุมพินี และแยกศาลาแดง ร่วมกับนายวิทยา แก้วภราดัย แกนนำกปปส.ด้วย 

และหลังเหตุการณ์นี้ นายชินวรณ์ก็ได้เข้าอุปสมบทที่วัดธารน้ำไหล จังหวัดสุราษฎร์ธานี เหมือนกับแกนนำและแนวร่วมคนอื่น ๆ

เกียรติประวัติ 

นายชินวรณ์ บุยเกียรติ เคยได้รับรางวัล และมีผลงานดีเด่นในด้านต่างๆ เช่น 
 นักเรียนดีเด่น พ.ศ. 2515 สอบได้ที่ 1 ได้รับเกียรติบัตรสภานักเรียน
 นักศึกษาดีเด่น พ.ศ. 2517 ได้รับเกียรติบัตรนักศึกษากิจกรรมดีเด่น
 ครูผู้สอนดีเด่น พ.ศ. 2521 (ครูหลักสูตรใหม่ พ.ศ. 2521)
 ผู้บริหารโรงเรียนดีเด่น พ.ศ. 2523 ของ สปช.
 เหรียญทองสถาบันพัฒนาผู้บริหารการศึกษา กระทรวงศึกษาธิการ 2531
 เครื่องหมาย "รักษาดินแดนยิ่งชีพ" กระทรวงมหาดไทย 2540
 รับพระราชทานเหรียญทองคำผู้สนับสนุนกิจกรรมส่งเสริมพระพุทธศาสนา กระทรวงศึกษาธิการ 2540
 เครื่องหมาย "เกษตราธิปัตย์" กระทรวงเกษตรและสหกรณ์ 2543
 รางวัลศิษย์เก่าดีเด่นมหาวิทยาลัยทักษิณ ปี 2546 จาก ฯพณฯพลเอกเปรม ติณสูลานนท์ ประธานองคมนตรี และรัฐบุรุษ
 รางวัลสมาชิกสภาผู้แทนราษฎร ผู้ปฏิบัติงานดีเด่นปี 2546,2547 จาก นายอุทัย พิมพ์ใจชน ประธานรัฐสภา

เครื่องราชอิสริยาภรณ์

อ้างอิง

แหล่งข้อมูลอื่น 
 เว็บไซต์ศูนย์ข้อมูลนักการเมือง ThaisWatch.com 

 

นักการเมืองไทย
นักเคลื่อนไหวชาวไทย
บุคคลจากอำเภอบางขัน
รัฐมนตรีว่าการกระทรวงศึกษาธิการไทย
สมาชิกสภาผู้แทนราษฎรจังหวัดนครศรีธรรมราช
พรรคประชาธิปัตย์
นักการเมืองที่เป็นแนวร่วมกปปส.
บุคคลจากโรงเรียนกัลยาณีศรีธรรมราช
บุคคลจากมหาวิทยาลัยราชภัฏนครศรีธรรมราช
บุคคลจากคณะรัฐศาสตร์ มหาวิทยาลัยรามคำแหง
บุคคลจากคณะศึกษาศาสตร์ มหาวิทยาลัยทักษิณ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.